open-index/open-wikipedia-markdown huggingface dataset:
ไห่หนิง

**ไห่หนิง** () เป็นนครระดับอำเภอในมณฑลเจ้อเจียง ประเทศจีน อยู่ภายใต้การปกครองของนครระดับจังหวัดเจียซิง ไห่หนิงตั้งอยู่ในตอนใต้ของดินดอนสามเหลี่ยมปากแม่น้ำแยงซี และตั้งอยู่ทางตอนเหนือของมณฑลเจ้อเจียง ห่างจากใจกลางนครเซี่ยงไฮ้ไปทางทิศตะวันตกเฉียงใต้ประมาณ  และห่างจากนครหางโจว เมืองหลวงของมณฑลเจ้อเจียง ไปทางทิศตะวันออกประมาณ  และทางทิศใต้ของไห่หนิงติดกับแม่น้ำเฉียนถัง มีขนาดพื้นที่ทางบกทั้งสิ้น  มีประชากรตามสำมะโน ค.ศ. 2020 จำนวน 1,076,199 คน

ไห่หนิงเป็นที่รู้จักจากอุตสาหกรรมเครื่องหนัง และปรากฏการณ์คลื่นยักษ์ในแม่น้ำเฉียนถัง

ตั้งแต่เดือนมิถุนายน ค.ศ. 2021 ไห่หนิงเชื่อมต่อกับหางโจวด้วยรถไฟชานเมืองสายหางโจว–ไห่หนิง หรือสายหางไห่ ซึ่งเป็นส่วนหนึ่งของระบบรถไฟฟ้าขนส่งมวลชนหางโจว

## ประวัติศาสตร์
ในเดือนพฤษภาคม ค.ศ. 1949 อำเภอไห่หนิงถูกกองทัพคอมมิวนิสต์เข้ายึดครอง ในเดือนมิถุนายน ค.ศ. 1949 ได้ย้ายที่ว่าการอำเภอไปตั้งอยู่ที่เมืองเสียฉือ ในเดือนตุลาคม ค.ศ. 1958 อำเภอไห่หยานได้รวมเข้ากับอำเภอไห่หนิง ในเดือนธันวาคม ค.ศ. 1961 อำเภอไห่หยานได้รับการจัดตั้งขึ้นมาอีกครั้ง ในเดือนพฤศจิกายน ค.ศ. 1986 อำเภอไห่หนิงได้รับการยกฐานะเป็นนครไห่หนิง ภายใต้การปกครองของนครเจียซิง

ในประวัติศาสตร์ที่ผ่านมา เมืองหยานกวานเป็นเมืองที่ตั้งที่ว่าการอำเภอมาเป็นระยะเวลานาน จนกระทั่งในช่วงสงครามจีน–ญี่ปุ่นครั้งที่สอง จึงได้ย้ายที่ว่าการอำเภอมาตั้งอยู่ที่เมืองยฺเหวียนฮวา หรือแม้กระทั่งย้ายไปตั้งอยู่นอกอาณาเขตของอำเภอ ต่อมาหลังสงครามก็ได้ย้ายที่ว่าการอำเภอไปตั้งอยู่ที่เมืองเสียฉือ

## เขตการปกครอง
นครระดับอำเภอไห่หนิงแบ่งออกเป็นเขตการปกครองระดับตำบล 12 แห่ง ได้แก่ 4 แขวง (ใจกลางเมือง) และ 8 เมือง (เมืองรอบนอก) ดังนี้

## บุคคลที่มีชื่อเสียง
* กิมย้ง - นักเขียนนิยายกำลังภายใน

## อ้างอิง

หมวดหมู่:นครในมณฑลเจ้อเจียง
หมวดหมู่:เจียซิง
วัดอัมพาวาส (จังหวัดสุราษฎร์ธานี)

**วัดอัมพาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัง อำเภอท่าชนะ จังหวัดสุราษฎร์ธานี

## ประวัติ
วัดอัมพาวาส หรือ **วัดท่าม่วง** ตั้งวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2345 ประวัติความเป็นมาไม่ทราบแน่ชัด แต่จากหลักฐานทางโบราณคดี เจดีย์ที่อยู่ภายในบริเวณวัด สันนิษฐานว่าบริเวณนี้คงเป็นชุมชนเดิมของอำเภอท่าชนะ รูปแบบศิลปกรรมของเจดีย์มีอายุราวสมัยอยุธยาตอนปลายถึงรัตนโกสินทร์ตอนต้น เดิมเข้าใจว่าคงเป็นวัดร้างมาก่อน นอกจากนั้นยังพบหลักฐานทางโบราณคดีอื่น ๆ ที่พบบริเวณชุมชนใกล้เคียงวัดอัมพาวาส ได้แก่ ลูกปัดหินคาร์เนเลี่ยน หินอาเกต หินควอตซ์ ลูกปัดแก้วสีต่าง ๆ และกำไลแก้ว จึงคาดว่าบริเวณนี้คงเป็นเส้นทางการค้าสมัยโบราณร่วมสมัยเดียวกับแหล่งโบราณคดีแหลมโพธิ์ไชยา

## ถาวรวัตถุ
อาคารเสนาสนะที่สำคัญ ได้แก่ อุโบสถกว้าง 13 เมตร ยาว 19 เมตร สร้างเมื่อ พ.ศ. 2345 ศาลาการเปรียญ เป็นอาคารไม้ทรงไทยชั้นเดียว กุฏิสงฆ์ จำนวน 6 หลัง เป็นอาคารไม้ 4 หลัง และตึก 2 หลัง ศาลาอเนกประสงค์ 1 หลัง สร้างเมื่อ พ.ศ. 2544 เป็นอาคารคอนกรีตเสริมเหล็ก ศาลาบำเพ็ญกุสล จำนวน 2 หลัง สร้างด้วยคอนกรีตเสริมเหล็ก 1 หลัง สร้างด้วยไม้ 1 หลัง  หอระฆัง หอกลอง กุฏิเจ้าอาวาส และเรือนรับรอง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 40 นิ้ว สูง 80 นิ้ว สร้างเมื่อ พ.ศ. 2345 พระประธานประจำศาลาการเปรียญ ปางมารวิชัย ขนาดหน้าตักกว้าง 24 นิ้ว สูง 48 นิ้ว สร้างเมื่อ พ.ศ. 2546 

เจดีย์เป็นเจดีย์ทรงปราสาทฐานเขียงทรงสูงรูปสี่เหลี่ยมจัตุรัสขนาดด้านละ 5 เมตร สูงประมาณ 70 เซนติเมตร รองรับเรือนธาตุย่อมุมไม้สิบสอง มีซุ้มจระนำทั้งสี่ทิศอาจใช้สำหรับประดิษฐานพระพุทธรูปยืน แต่ก็ไม่มีหลักฐานเหลือให้เห็น องค์เจดีย์ทั้งหลังถูกปกคลุมอยู่ภายใต้รากต้นโพธิ์ใหญ่ ด้านที่สมบูรณ์ที่สุดคือด้านทิศใต้ยังสามารถเห็นลักษณะรูปแบบศิลปกรรมได้ชัดเจนกว่าด้านอื่น เหนือซุ้มจระนำทิศมีซุ้มหน้าบันทำเป็นซุ้มเรือนแก้ว ภายในมีภาพปูนปั้นประดับเป็นรูปเทพนมผุดมาจากดอกบัวอยู่ในร่มพฤกษชาติ มีนก 3 ตัวอยู่บนต้นไม้ส่วนที่อยู่เหนือเรือนธาตุขึ้นไปอยู่ภายใต้รากต้นโพธิ์ยอดเจดีย์หักหมดแล้ว

## อ้างอิง

อัมพาวาส
หมวดหมู่:โบราณสถานในจังหวัดสุราษฎร์ธานี
หมวดหมู่:อำเภอท่าชนะ
วัดโคกเคียน (จังหวัดนราธิวาส)

**วัดโคกเคียน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเคียน อำเภอเมืองนราธิวาส จังหวัดนราธิวาส

วัดโคกเคียนสร้างขึ้นตั้งแต่ พ.ศ. 2398 ในสมัยพระบาทสมเด็จพระจอมเกล้าเจ้าอยู่หัว เดิมตั้งอยู่ห่างจากที่ตั้งปัจจุบันออกไปประมาณ 1.5 กิโลเมตร ต่อมาเมื่อมีประชาชนอพยพครอบครัวมาตั้งถิ่นฐานอยู่ที่บ้านไร่มากขึ้น จึงย้ายที่ตั้งวัดมายังที่ตั้งปัจจุบัน ชื่อโคกเคียนที่ตั้งตามชื่อหมู่บ้านนั้นได้มาจากการที่ในอดีตมีชาวปัตตานีได้เดินทางมาขึ้นฝั่งและนำต้นตะเคียนมาปลูกตามเนินเขา (โคก) พร้อมกับตั้งหลักแหล่งเป็นชุมชนขึ้น วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2445

ภายในอุโบสถมีภาพจิตรกรรมฝาผนังไม้เต็มทั้ง 4 ด้านรวมถึงเพดานด้วย แถวบนสุดโดยรอบเขียนรูปเทพนม ยกเว้นผนังด้านทางเข้าที่เขียนรูปราหู แถวที่ 2 ใต้ลงมาเขียนรูปชุมนุมพระสงฆ์ นักสิทธิ์ วิทยาธร ฤๅษีและเทวดา แถวล่างสุดติดพื้นเขียนภาพสัตว์ต่าง ๆ ส่วนที่เหลือเขียนรูปแจกันดอกไม้ รูปดอกไม้ร่วงคั่นด้วยสัตว์ต่าง ๆ บนเพดานแบ่งออกเป็น 6 ช่อง เขียนพุทธประวัติ 2 ช่อง พระมาลัยบนสวรรค์ 1 ช่อง วิมานของเทพผู้รักษาทิศต่าง ๆ 1 ช่อง ส่วนอีก 2 ช่องที่เหลือเขียนรูปพระอาทิตย์และพระจันทร์ทรงรถ

## อ้างอิง

โคกเคียน
หมวดหมู่:โบราณสถานในจังหวัดนราธิวาส
วัดโดนคลาน

**วัดโดนคลาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านพร้าว อำเภอป่าพะยอม จังหวัดพัทลุง

วัดโดนคลานสร้างเมื่อใดไม่ปรากฏหลักฐานแน่ชัด เมื่อพิจารณาจากโบราณวัตถุที่พบภายในวัด สันนิษฐานว่าน่าจะเป็นสมัยอยุธยาตอนปลาย จากคำบอกเล่า เมื่อ พ.ศ. 2328 พม่าส่งกองทัพมาตีหัวเมืองใต้ วันหนึ่งกองหาเสบียงของแกงหวุ่นแมงยีผ่านมาถึงวัดโดนคลาน ซึ่งขณะนั้นมีสมภารชื่อ บัวราม ทหารพม่าได้ขอมะพร้าวกิน 1  ลูก แต่ตัดเอาทั้งทะลาย แต่กินได้ลูกเดียวเพราะที่เหลือไม่มีน้ำและเนื้อมะพร้าวเหลืออยู่เลย ชาวบ้านจึงเชื่อว่าท่านสมภารบัวรามเป็นผู้มีวาจาสิทธิ์ เมื่อท่านมรณภาพชาวบ้านมีความเคารพศรัทธา ได้เก็บอิฐไว้ทางทิศเหนืออุโบสถของวัด เรียกกันว่า *เขื่อนสมภารบัวราม* จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2332 ได้รับพระราชทานวิสุงคามสีมาเมื่อ พ.ศ. 2504

อาคารเสนาสนะที่สำคัญ ได้แก่ อุโบสถก่ออิฐถือปูนซึ่งสร้างใหม่ เมื่อ พ.ศ. 2484 เป็นฝีมือช่างพื้นเมือง ภายในอุโบสถมีพระประธานหินทรายแดงปางมารวิชัย ฉาบปูนทับไว้ทั้งองค์ สันนิษฐานว่าเป็นพระพุทธรูปสมัยอยุธยาตอนปลาย พระพุทธรูปหินทรายแดง ปารมารวิชัย ฉาบปูนปิดเช่นเดียวกับพระประธานในอุโบสถ ประดิษฐานอยู่ที่ศาลาการเปรียญ พระพุทธรูปปางห้ามสมุทร ทำด้วยไม้จำนวน 2 องค์ แผ่นหินชนวนรูปทรงกลม มีขนาดเส้นผ่าศูนย์กลาง 1.07 เมตร หนาประมาณ  8  เซนติเมตร ตรงกลางมีร่องเจาะเป็นรูปสี่เหลี่ยมด้านเท่ายาวด้านละ 23 เซนติเมตร ปัจจุบันเก็บรักษาไว้ที่หน้าเขื่อนท่านสมภารบัวราม

## อ้างอิง

โดนคลาน
หมวดหมู่:โบราณสถานในจังหวัดพัทลุง
หมวดหมู่:อำเภอป่าพะยอม
แม่น้ำบางนรา

**แม่น้ำบางนรา** เป็นแม่น้ำสายหลักของจังหวัดนราธิวาส มีต้นกำเนิดจากแม่น้ำโก-ลกซึ่งเป็นเขตแดนระหว่างประเทศไทยกับประเทศมาเลเซียในอำเภอตากใบ ไหลไปทางทิศตะวันตกเฉียงเหนือและทิศเหนือ บางช่วงเป็นเส้นแบ่งเขตระหว่างอำเภอตากใบกับอำเภอสุไหงปาดีและอำเภอเจาะไอร้อง และระหว่างอำเภอเจาะไอร้องกับอำเภอเมืองนราธิวาส จากนั้นไหลผ่านพื้นที่อำเภอเมืองนราธิวาสไปลงอ่าวไทย มีความยาวประมาณ 55 กิโลเมตร แม่น้ำยังรับน้ำที่ระบายออกจากพรุโต๊ะแดงซึ่งเป็นพรุขนาดใหญ่มีพื้นที่ราว 100,000 ไร่ ตอนกลางของแม่น้ำรับน้ำเปรี้ยวซึ่งมีความเป็นกรดสูงจากพรุดังกล่าว

บริเวณปากแม่น้ำบางนราในตำบลบางนาค อำเภอเมืองนราธิวาส มีสถานที่ท่องเที่ยวคือเขื่อนท่าพระยาสาย เป็นบริเวณของสันเขื่อนที่มีความยาว 600 เมตร สร้างขึ้นหลังจากบริเวณท่าพระยาสายถูกน้ำกัดเซาะจนตลิ่งพังเสียหาย เริ่มดำเนินการก่อสร้างเมื่อ พ.ศ. 2534 และก่อสร้างแล้วเสร็จเมื่อ พ.ศ. 2536 เป็นสถานที่พักผ่อนหย่อนใจของชาวนราธิวาสและยังเป็นจุดชมการแข่งขันเรือกอและและเรือยาวประจำปี

## อ้างอิง

บางนรา
หมวดหมู่:อำเภอตากใบ
หมวดหมู่:อำเภอสุไหงปาดี
หมวดหมู่:อำเภอเจาะไอร้อง
หมวดหมู่:อำเภอเมืองนราธิวาส
หมวดหมู่:พรมแดนธรรมชาติไทย–มาเลเซีย
น้ำมันแร่

right|thumb|240x240px|ขวดน้ำมันแร่ซึ่งถูกจำหน่ายในสหรัฐ
**น้ำมันแร่** เป็นส่วนผสมของแอลเคนที่สูงกว่า(higher alkanes) ที่ไร้สี ไร้กลิ่น และน้ำหนักเบา ซึ่งมาจากแหล่งแร่ โดยเฉพาะอย่างยิ่งมาจากการกลั่นเชื้อเพลิงปิโตรเลียม ซึ่งจะแตกต่างจากน้ำมันพืชที่สามารถบริโภคได้ทั่วไป

ชื่อของน้ำมันนั้นไม่ปรากฏเป็นที่แน่ชัด เนื่องจากถูกใช้สำหรับน้ำมันหลายชนิดโดยเฉพาะในช่วงสองสามศตวรรษที่ผ่านมา ชื่ออื่น ๆ ไม่เป็นที่แน่ชัดเช่นเดียวกัน ได้แก่ น้ำมันขาว น้ำมันพาราฟิน ลิควิดพาราฟิน(เกรดทางการแพทย์ที่ผ่านการกลั่นสูง) พาราฟินัมลิควิดัม(ภาษาละติน) และลิควิกปิโตรเลียม เบบี้ ออยล์เป็นน้ำมันแร่ที่มีกลิ่นหอม

โดยส่วนมาก น้ำมันแร่เป็นของเหลวที่เป็นผลผลิตพลอยได้จากการกลั่นน้ำมันดิบเพื่อผลิตน้ำมันเบนซินและผลิตภัณฑ์ปิโตรเลียมอื่น ๆ น้ำมันแร่ชนิดนี้เป็นน้ำมันที่ไร้สี และโปร่งใส ซึ่งประกอบไปด้วยแอลเคน และไซโคลแอลเคนเป็นส่วนใหญ่ ซึ่งเกี่ยวข้องกับปิโตรเลียมเจลลี มันมีความหนาแน่นประมาณ  0.8–0.87 กรัมต่อลูกบาศก์เซนติเมตร (0.029–0.031 ปอนด์ต่อลูกบาศก์นิ้ว)

## การประยุกต์ใช้งาน

### ทางชีวเวช

#### ยาระบาย
น้ำมันแร่ ถูกใช้เป็นยาระบายเพื่อบรรเทาอาการท้องผูกโดยกักเก็บน้ำไว้ในอุจจาระและลำไส้ แม้ว่าโดยทั่วไปถือว่าปลอดภัย แต่กลับมีข้อกังวลในเรื่องการสูดดมควันที่นำไปสู่ภาวะทางการแพทย์ที่ร้ายแรง เช่น โรคปอดบวม 

น้ำมันแร่ สามารถให้ได้ทางปาก หรือทางทวารหนัก บางครั้งถูกใช้เป็นสารหล่อลื่นในการเตรียมพร้อมการสวนทวาร เพราะสารที่กินเข้าไปส่วนใหญ่จะถูกขับออกจากทางอุจจาระมากกว่าร่างกายจะดูดซึม

#### สารหล่อลื่นส่วบุคคล
ได้รับการแนะนำโดยชมรมเวชศาสตร์การเจริญพันธุ์อเมริกัน(**ASRM**) เพื่อใช้เป็นสารหล่อลื่นในช่องคลอดเพื่อรักษาภาวะเจริญพันธุ์ อย่างไรก็ตาม เป็นที่รู้กันดีว่า น้ำมันทำให้ถุงยางอนามัยนั้นเสื่อมคุณภาพ

#### การเพาะเลี้ยงเซลล์

#### การรักษาสัตว์

### เครื่องสำอาง

### เครื่องจักรกล ไฟฟ้า และอุตสาหกรรม

### การเตรียมอาหาร

### การใช้งานอื่น ๆ

## อ้างอิง

หมวดหมู่:ผลิตภัณฑ์ปิโตรเลียม
วัดฉัททันต์สนาน

**วัดฉัททันต์สนาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส

วัดฉัททันต์สนาน มีชื่อเดิมว่า **วัดปลักช้าง** ตั้งวัดเมื่อ พ.ศ. 2432 โดยมีพ่อท่านแก้ว เป็นผู้ริเริ่มสร้างขึ้น ต่อมาประมาณ พ.ศ. 2470 ได้เปลี่ยนนามวัดมาเป็น "วัดฉัททันต์สนาน" ได้รับพระราชทานวิสุงคามสีมาเมื่อประมาณ พ.ศ. 2441 อุโบสถหลังปัจจุบันสร้างขึ้นระหว่าง พ.ศ. 2483–2487 ในสมัยพ่อท่านอินแก้วเป็นเจ้าอาวาส  ได้รับการบูรณะล่าสุดโดยกรมศิลปากรเมื่อ พ.ศ. 2559

อาคารเสนาสนะที่สำคัญได้แก่อุโบสถมีฐานก่ออิฐถือปูน อุโบสถหันหน้าไปทางทิศตะวันตกซึ่งเป็นทิศที่มีประตูทางเข้าเพียงด้านเดียว ส่วนเสาก่อทึบรวมกับผนังของอุโบสถ มีบานหน้าต่างไม้ด้านละ 3 บาน ประตูทางเข้ามีสามช่องประตู เหนือกรอบประตูช่องกลางตกแต่งด้วยลายปูนปั้นลักษณะคล้ายใบเสมา ตรงกลางเป็นรูปพานรองรับหนังสือและรูปพระอาทิตย์ แวดล้อมด้วยลายพรรณพฤกษา ด้านล่างมีข้อความว่า "พ.ศ. 83" ซึ่งหมายถึง พ.ศ. 2483 เป็นปีที่สร้าง ถัดไปเป็นกรอบประตูที่ขนาบประตูช่องกลางสองด้าน เหนือกรอบประตูทั้งสองตกแต่งด้วยกรอบลายปูนปั้นรูปหน้ากาลคายมกร ด้านในเป็นลายพรรณพฤกษา ภายในอุโบสถมีพระประธานปางมารวิชัย บนเพดานเป็นพื้นไม้ตกแต่งด้วยจิตรกรรมเกี่ยวกับพุทธประวัติ นอกจากนั้นยังมีซากเจดีย์

## อ้างอิง

ฉัททันต์สนาน
หมวดหมู่:โบราณสถานในจังหวัดนราธิวาส
แบลงทูวาย

**แบลงคีย์** (; Blank2y) เป็นวงบอยแบนด์ชาวเกาหลีใต้ที่ก่อตั้งโดยคีย์สโตนเอนเตอร์เทนเมนต์ ปัจจุบันกลุ่มประกอบด้วยสมาชิก 9 คน ได้แก่ ดีเค, หลุยส์, ทงฮย็อก, ซิอู, ไมกี้, ยู, ย็องบิน, ซ็องจุน และ โซดัม กลุ่มเปิดตัวอย่างเป็นทางการเมื่อวันที่ 24 พฤษภาคม พ.ศ. 2565 โดยมีอีพีแรกชื่อว่า *K2Y I : Confidence [Thumbs Up]*.

## ผลงานเพลง
### อีพี

## อ้างอิง

## แหล่งข้อมูลอื่น
*  

หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:กลุ่มดนตรีเคป็อป
หมวดหมู่:ศิลปินสังกัดคีย์สโตนเอนเตอร์เทนเมนต์
หมวดหมู่:บอยแบนด์เกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2565
เยออร์ยีโอส ปาปาโดปูโลส

**เยออร์ยีโอส ปาปาโดปูโลส** (, ; 5 พฤษภาคม ค.ศ. 1919 – 27 มิถุนายน ค.ศ. 1999) เป็นทหารชาวกรีกและนักการเมืองที่ปกครองกรีซในตั้งแต่วันที่ 21 เมษยน ค.ศ. 1967 จนกระทั่งถูกรัฐประหารในวันที่ 25 พฤศจิกายน ค.ศ. 1973 และเขาเป็นนายทหารของกองทัพบกกรีซในสมัยสงครามครั้งที่สองและเป็นพันธมิตรกับนาซี และหลังสงครามเขายังคงอยู่ในกองทัพและเลื่อนตำแหน่งสูงสุดจนกระทั่งได้ยศพันเอก

และต่อมาเมื่อวันที่ 21 เมษายน ค.ศ. 1967 เขาและเจ้าหน้าที่ระดับกลางโค่นล้มรัฐบาลที่มาจากการเลือกตั้งและตั้งรัฐบาลใหม่ที่มีแนวคิดที่มีแบบเผด็จการ ต่อต้านคอมมิวนิสต์และชาตินิยมสุดโต่งซึ่งยังคงอยู่ถึงปี ค.ศ. 1974 ตั้งแต่การยุบสถาบันกษัตริย์กรีซและตั้งสาธารณรัฐเขาเป็นประธานาธิบดีแต่เมื่อมีการประท้วงและเขาถูกยึดอำนาจและถูกจับกุมโดยลูกน้องเขาเองและถูกดำเนินคดีโดยรัฐบาลกรีซในข้อหากบฎและละเมิดสิทธิมนุษยชนและเขาเสียชีวิตในวันที่ 27 มิถุนายน ค.ศ. 1999

## อ้างอิง

หมวดหมู่:เผด็จการทหาร
หมวดหมู่:นายกรัฐมนตรีกรีซ
หมวดหมู่:ประธานาธิบดีกรีซ
หมวดหมู่:ผู้นำที่ได้อำนาจจากรัฐประหาร
หมวดหมู่:ผู้นำที่พ้นตำแหน่งจากรัฐประหาร
หมวดหมู่:บุคคลจากเอเธนส์
หมวดหมู่:ทหารชาวกรีก
หมวดหมู่:ทหารในสงครามโลกครั้งที่สอง
เอทีบีโอ

**เอทีบีโอ** (; ย่อมาจาก **At The Beginning of Originality**) เป็นกลุ่มบอยแบนด์ชาวเกาหลีใต้ที่ก่อตั้งขึ้นในปี พ.ศ. 2565 ผ่านการแข่งขันรายการเอาชีวิตรอด *[[The Origin – A, B, Or What?]]* ของไอเอสทีเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ โอ จุนซ็อก, รยู จุนมิน, แพ ฮย็อนจุน, ซ็อก ราคว็อน, ช็อง ซึงฮวัน, คิม ย็อนกยูและวอน บิน กลุ่มเปิดตัวอย่างเป็นทางการเมื่อวันที่ 27 กรกฎาคม พ.ศ. 2565 โดยมีอีพีชื่อ *The Beginning : 開花*

## ชื่อ
"ATBO" เป็นชื่อย่อของ *At The Beginning of Originality* ซึ่งหมายถึงจุดเริ่มต้นของความฝัน เดิมชื่อ "ABO" แต่เนื่องจากแฟน ๆ กังวลว่าชื่อนั้นอาจถูกเข้าใจผิดว่าเป็นการอ้างอิงถึง Omegaverse หรือที่เรียกว่า "A/B/O" จึงมีการเปลี่ยนแปลง

## ผลงานเพลง
### อีพี

## อ้างอิง

## แหล่งข้อมูลอื่น
*  

หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:กลุ่มดนตรีเคป็อป
หมวดหมู่:ศิลปินสังกัดไอเอสทีเอนเตอร์เทนเมนต์
หมวดหมู่:บอยแบนด์เกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2565
เทรนซ์

**เทรนซ์** (; Trendz) เป็นวงบอยแบนด์ชาวเกาหลีใต้ที่ก่อตั้งโดยอินเตอร์ปาร์กมิวสิกพลัส ปัจจุบันกลุ่มประกอบด้วยสมาชิกเจ็ดคน ได้แก่ แฮวิต, ลีออน, ยุนอู, ฮันกุก, รา.แอล, อึนอิล และ เยชัน กลุ่มเปิดตัวอย่างเป็นทางการเมื่อวันที่ 5 มกราคม พ.ศ. 2565 โดยมีอีพีแรกชื่อ *Blue Set Chapter 1. Tracks*

## ผลงานเพลง
### อีพี

## อ้างอิง

## แหล่งข้อมูลอื่น
*  

หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:กลุ่มดนตรีเคป็อป
หมวดหมู่:ศิลปินสังกัดอินเตอร์ปาร์กมิวสิกพลัส
หมวดหมู่:บอยแบนด์เกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2565
เยื่อบุช่องท้องอักเสบติดต่อในแมว

**เยื่อบุช่องท้องอักเสบติดต่อในแมว** () เป็นโรคในแมวชนิดหนึ่ง จัดเป็นโรคติดเชื้อไวรัส เกิดจากไวรัสโคโรนาในแมวสายพันธุ์เยื่อบุช่องท้องอักเสบ (feline infectious peritonitis virus)
## อ้างอิง

## แหล่งข้อมูลอื่น
* Feline Infectious Peritonitis and Coronavirus Website
* Why Do Cats Purr? Is It Good Or Bad?  - Two Cat Freaks Blog
* Feline Infectious Peritonitis from vetinfo.com
* Research on Feline Infectious Peritonitis from University of Tennessee, College of Veterinary Medicine
* FIP: A 2012 Update
* FIP Informational Brochure from the Cornell Feline Health Center
* UC Davis Center for Companion Animal Health
* Animal Health Channel 
* Feline Advisory Bureau
* FIP (Felipedia.org)

หมวดหมู่:โรคของแมว
หมวดหมู่:โรคไวรัสในสัตว์
สุนัขไทย

**สุนัขไทย** (Thai Dog) อาจหมายถึง
* ไทยบางแก้ว (Thai Bangkaew Dog) - ได้รับการรับรองจากสมาพันธ์สุนัขโลก (FCI) อย่างเป็นทางการเมื่อวันที่ 21 มิถุนายน พ.ศ. 2565 (ค.ศ. 2022)
* ไทยหลังอาน (Thai Ridgeback) - ได้รับการรับรองจากสมาพันธ์สุนัขโลก (FCI) อย่างเป็นทางการเมื่อวันที่ 26 พฤษภาคม พ.ศ. 2546 (ค.ศ. 2003)

## ดูเพิ่ม
* สุนัขทรงเลี้ยง

## แหล่งข้อมูลอื่น
* สมาคมพัฒนาพันธุ์สุนัข (ประเทศไทย)
* 


หมวดหมู่:สุนัข
หมวดหมู่:สุนัขในประเทศไทย
หมวดหมู่:สัตว์ที่พบในประเทศไทย
วันแมวแห่งชาติ

**วันแมวแห่งชาติ** () เป็นวันสำคัญของบางประเทศ ซึ่งถือเป็นวันแห่งการตระหนักรู้เพื่อสร้างความตระหนักรู้ของสาธารณชนเกี่ยวกับการรับเลี้ยงแมว

## สหรัฐและแคนาดา
ในสหรัฐและแคนาดา มีวันแมวแห่งชาติ ซึ่งถือเป็นวันแห่งการตระหนักรู้เพื่อสร้างความตระหนักรู้ของสาธารณชนเกี่ยวกับการรับเลี้ยงแมว ในแคนาดาจะตรงกับวันที่ 8 สิงหาคม และในสหรัฐจะตรงกับวันที่ 29 ตุลาคม

## ญี่ปุ่น
ในญี่ปุ่น มีวันแมวแห่งชาติ ในวันที่ 22 กุมภาพันธ์

## รัสเซีย
ในรัสเซีย มีวันแมวแห่งชาติ ในวันที่ 1 มีนาคม

## อ้างอิง

## แหล่งข้อมูลอื่น
*NationalCatDay.com 
*National Cat Day Facebook Page

หมวดหมู่:วันสำคัญ
หมวดหมู่:วันสำคัญในเดือนกุมภาพันธ์
หมวดหมู่:วันสำคัญในเดือนมีนาคม
หมวดหมู่:วันสำคัญในเดือนสิงหาคม
หมวดหมู่:วันสำคัญในเดือนตุลาคม
หมวดหมู่:แมว
หมวดหมู่:แมวในสหรัฐ
หมวดหมู่:แมวในประเทศแคนาดา
หมวดหมู่:แมวในประเทศญี่ปุ่น
หมวดหมู่:แมวในประเทศรัสเซีย
หมวดหมู่:เทศกาลหรือพิธีกรรมเกี่ยวกับสัตว์
อิษฏเทวดา

[thumb|200px|[มูรติ|เทวรูปเจ้าพ่อฌูเลลาล ศิลปะแบบประเพณีอินเดียปัจจุบัน อันเป็นอิษฏเทวดายอดนิยมของกลุ่มชนสินธิย์ (Sindhi people)]]

***อิษฺฏเทวะ*** หรือ ***อิษฏเทวดา*** (Sanskrit: इष्ट देवता,  มาจาก "เทพเจ้าอันควรแก่ความชอบของแต่ละบุคคล" รูปศัทพ์หมายถึง * อิษฏ * "น่าปรารถนา, น่ารัก เป็นที่พอใจ  ความอยาก ความต้องการ หรือ  การสักการะบูชา เครื่องสักการบูชาบัตรพลี  การเซ่นสรวงพลีกรรม" และ *[[เทพเจ้าฮินดู|เทวดา]]* "ผู้เป็นใหญ่, อารักษ์ เทพารักษ์" หรือ *[[เทวดาในศาสนาฮินดู|เทพยดา]]* "พระเป็นเจ้า") คือ เทพยดาที่ศาสนิกแต่ละคนมีการเคารพสักการะบูชาเป็นพิเศษตามความชอบของแต่ละบุคคล

## ดูเพิ่ม
* เทพ/ผีบรรพชนในศาสนาฮินดู
* คารมเทวดา
* เทพเจ้าฮินดู
* เทพารักษ์
* นางไม้
* เจ้าพ่อ เจ้าแม่

## อ้างอิง

## แหล่งข้อมูลอื่น
* 

หมวดหมู่:ศาสนาฮินดู
หมวดหมู่:เทวดา
หมวดหมู่:เทพเจ้าฮินดูท้องถิ่น
หมวดหมู่:เทวี
อิษฏเทวดา
เซลล์ทีคิลเลอร์

thumb|300px|Antigen กระตุ้นให้ T cell เปลี่ยนเป็น "cytotoxic" CD8+ cell หรือ "helper" CD4+ cell
**เซลล์ทีคิลเลอร์** () เป็นประเภทหนึ่งของเม็ดเลือดขาวลิมโฟไซต์ชนิดเซลล์ที มีหน้าที่ทำลายเซลล์ของร่างกายเอง เช่น เซลล์มะเร็ง เซลล์ที่มีการติดเชื้ออยู่ภายใน หรือเซลล์ที่เสียหายจากสาเหตุอื่นๆ

เซลล์ทีคิลเลอร์ส่วนใหญ่จะมีตัวรับของทีเซลล์ (T-cell receptors, TCR) ที่จำเพาะกับแอนติเจนหนึ่งๆ โดยแอนติเจนหรือก็คือโมเลกุลที่สามารถกระตุ้นการตอบสนองทางภูมิคุ้มได้ ถูกสร้างขึ้นมาโดยเซลล์มะเร็ง ไวรัส แบคทีเรีย หรือบางเซลล์ก็สร้างขึ้นเองผ่านกลไกนำสัญญาณบางอย่าง แอนติเจนเหล่านี้จะถูกนำเสนอมาที่ผิวเซลล์นั้นๆ โดยโมเลกุล MHC คลาส 1 หากเซลล์ทีไหนมีตัวรับของทีเซลล์ที่จำเพาะกับแอนติเจนนี้ TCR กับ MHC คลาส 1 ก็จะจับกันเกิดเป็นโมเลกุลเชิงซ้อน (complex) และชักนำให้เซลล์ทีเริ่มกลไกที่จะทำลายเซลล์ที่นำเสนอแอนติเจนนั้นๆ ต่อไป

## อ้างอิง

## แหล่งข้อมูลอื่น
*
*T-cell Group - Cardiff University

หมวดหมู่:เซลล์ที
หมวดหมู่:วิทยาภูมิคุ้มกัน
ฌูเลลาล

**ฌูเลลาล** (สันสกฤต: झूलेलाल, ) เป็นเทพ/ผีบรรพชนและวีรบุรุษท้องถิ่นของชาวสินธ์ที่นับถือศาสนาฮินดู (Sindhi Hindus) และเป็นเทพที่ได้รับการเคารพนับถือมากที่สุดของชาวฮินดูในอนุทวีปอินเดียสมัยใหม่

## อ้างอิง

## แหล่งข้อมูลอื่น
* 

หมวดหมู่:เทพเจ้าฮินดูท้องถิ่น
หมวดหมู่:มหาสมุทร
แมดเดน เอ็นเอฟแอล 22

***แมดเดน เอ็นเอฟแอล 22*** () เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม *[[แมดเดน เอ็นเอฟแอล]]* ที่ดำเนินมายาวนาน โดยวางจำหน่ายสำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 เอกซ์บอกซ์ซีรีส์เอกซ์และซีรีส์เอส และสตาเดีย ในวันที่ 20 สิงหาคม 2021 แพทริค มาโฮมส์ ควอเตอร์แบ็คของเอ็นเอฟแอลจากทีมแคนซัสซิตีชีฟส์ และ ทอม เบรดี จากทีมแทมปาเบย์ไฮเวย์ ที่เล่นกันเองในฤดูกาลที่แล้วในซูเปอร์โบวล์ครั้งที่ 55 ทั้งคู่ได้ขึ้นปกเกม ซึ่งเป็นการประกบคู่ครั้งแรกนับตั้งแต่เกม *[[แมดเดน เอ็นเอฟแอล 10]]* เช่นเดียวกับภาคก่อน ๆ ของชุดเกม ตัวเกมได้รับคำวิจารณ์ผสมกันจากนักวิจารณ์ โดยยกย่องในความพยายามที่จะปรับปรุงโหมดแฟรนไชส์ ​​แต่ถูกวิพากษ์วิจารณ์ในข้อบกพร่องและการขาดนวัตกรรมในด้านอื่น ๆ *แมดเดน เอ็นเอฟแอล 22* ยังเป็นเกม *แมดเดน* เกมสุดท้ายที่วางจำหน่ายก่อนที่จอห์น แมดเดน จะเสียชีวิต ซึ่งเป็นชื่อเดียวกับแฟรนไชส์
## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับสตาเดีย
หมวดหมู่:แมดเดน เอ็นเอฟแอล
ตำบลโมลลอซอนี

**โมลลอซอนี** () เป็นตำบลในอำเภอกลาง เทศมณฑลบอวี จังหวัดฆูเซสถาน ประเทศอิหร่าน แบ่งออกเป็น 33 หมู่บ้าน จากสำมะโน พ.ศ. 2549 ตำบลนี้มีประชากร 7,129 คนใน 1,403 ครัวเรือน

## อ้างอิง
เลวี หลี่

**เลวี หลี่** (; เกิด 20 ตุลาคม พ.ศ. 2530) หรือ **หลี่ ซู่หลิน** () เป็นผู้ชนะเลิศการประกวดมิสยูนิเวิร์สมาเลเซีย 2551 และเป็นตัวแทนของประเทศมาเลเซียในการประกวดนางงามจักรวาลในปีเดียวกัน จัดขึ้นที่ประเทศเวียดนาม เธอประกอบกิจเป็นนางแบบ โฆษก และประกอบธุรกิจส่วนตัว

หลี่เกิดในครอบครัวชาวมาเลเซียเชื้อสายจีนและไทย มีภูมิลำเนาเดิมในกรุงกัวลาลัมเปอร์ ประเทศมาเลเซีย หลังคว้าตำแหน่งมิสยูนิเวิร์สมาเลเซีย 2008 โดยเป็นตัวแทนจากรัฐตรังกานู ถือเป็นการประกวดนางงามครั้งแรกในชีวิต เธอเริ่มงานเป็นนางแบบและโฆษกมืออาชีพ และมีส่วนร่วมในงานจัดแสดงแฟชั่นโชว์ต่าง ๆ ถือเป็นสตรีเชื้อสายไทยคนที่สองที่ชนะเลิศการประกวดมิสยูนิเวิร์สมาเลเซีย ต่อจาก ม่อนคำ แอนน์-โลว์ ศรีประสม (Monkam Ann-Lowe Siprasome) ตัวแทนจากรัฐเกอดะฮ์ เมื่อ พ.ศ. 2510

หลี่เป็นทูตตราสินค้าของวาโก้ใน พ.ศ. 2551 และเป็นทูตตราสินค้าของชิเซโด้ใน พ.ศ. 2552

## อ้างอิง

หมวดหมู่:บุคคลจากกัวลาลัมเปอร์
หมวดหมู่:ชาวมาเลเซียเชื้อสายจีน
หมวดหมู่:ชาวมาเลเซียเชื้อสายไทย
เอเอฟซีแชมเปียนส์ลีก 2022 รอบแพ้คัดออก

**เอเอฟซีแชมเปียนส์ลีก 2022 รอบแพ้คัดออก** จะลงเล่นตั้งแต่วันที่ 18 สิงหาคม พ.ศ. 2565 ถึง 6 พฤษภาคม พ.ศ. 2566. ทั้งหมด 16 ทีมที่เข้าร่วมในรอบแพ้คัดออกที่จะตัดสินหาทีมแชมเปียนส์ของ เอเอฟซีแชมเปียนส์ลีก 2022.

## ทีมที่เข้ารอบ
ชนะเลิศของกลุ่มและรองชนะเลิศสามทีมใน รอบแบ่งกลุ่ม ได้ผ่านเข้าสู่รอบ 16 ทีมสุดท้าย, กับสองโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ) มีแปดทีมที่เข้ารอบ.



## รูปแบบ

ในรอบแพ้คัดออก, 16 ทีมลงเล่นในทัวร์นาเมนต์ตกรอบเดียว, กับทีมที่ถูกแบ่งออกเป็นสองโซนจนกระทั่งถึงรอบชิงชนะเลิศ. แต่ละคู่จะลงเล่นในแมตช์เลกเดียวที่สนามเป็นกลาง (บทความข้อที่ 9.1), ยกเว้นรอบชิงชนะเลิศลงเล่นในฐานะแมตช์สองเลก. ต่อเวลาพิเศษ และ การดวลลูกโทษ เป็นวิธีการที่จะใช้ตัดสินหาทีมชนะเลิศถ้าในกรณีที่จำเป็น (บทความข้อที่ 9.3 และ 10.1). 

## ตารางการแข่งขัน
ตารางการแข่งขันของแต่ละรอบมีดังนี้.

## สายการแข่งขัน

 

## รอบ 16 ทีมสุดท้าย

### สรุปผลการแข่งขัน

รอบ 16 ทีมสุดท้ายจะแข่งขันเพียงแค่เลคเดียว, การจัดโปรแกรมการแข่งขันใช้การจับฉลากคู่แข่งขันร่วมกับการพิจารณารองแชมป์กลุ่มที่ดีที่สุดผ่านเข้าสู่รอบนี้.

|+โซนตะวันตก

|+โซนตะวันออก



### โซนตะวันตก

----

----

----

### โซนตะวันออก

----

----

----

## รอบก่อนรองชนะเลิศ
### สรุปผลการแข่งขัน

รอบก่อนรองชนะเลิศจะลงเล่นในเลกเดียว.

|+โซนตะวันตก

|+โซนตะวันออก



### โซนตะวันตก

----

### โซนตะวันออก

----

## รอบรองชนะเลิศ
### สรุปผลการแข่งขัน

รอบรองชนะเลิศจะลงเล่นในเลกเดียว.

|+โซนตะวันตก

|+โซนตะวันออก



### โซนตะวันตก

### โซนตะวันออก

## รอบชิงชนะเลิศ


รอบชิงชนะเลิศจะลงเล่นในสองเลก.



## หมายเหตุ

## อ้างอิง

## แหล่งข้อมูลอื่น
*, the-AFC.com

*3
เอรีคา (เพลง)

thumb|''Erica tetralix'' ("เอรีคา")

**เอรีคา** () เป็นเพลงมาร์ชที่ทหารเยอรมันเคยใช้ โดยแฮมส์ นีล เป็นผู้แต่งเพลงนี้ขึ้นในช่วงคริสต์ทศวรรษ 1930 ต่อมาแวร์มัคท์ได้นำเพลงมาใช้ในเวลาไม่นานหลังจากนั้น โดยเฉพาะอย่างยิ่งกับแฮร์ 

ไม่มีเพลงมาร์ชสมัยสงครามโลกครั้งที่สอง​เพลงใดเลยที่มีความนิยมเทียบเท่าเอรีคา​

## ต้นกำเนิด

คำว่า "เอรีคา" เป็นทั้งชื่อที่หญิงชาวเยอรมันใช้กันอย่างแพร่หลาย และเป็นคำภาษาเยอรมันที่หมายถึงต้นคัลลูนาอีกด้วย ทั้งเนื้อเพลงและทำนองประพันธ์โดยนักแต่งเพลงมาร์ชชาวเยอรมันชื่อ แฮมส์ นีล เพลงนี้แต่งขึ้นในปีใดนั้นไม่เป็นที่ทราบแน่ชัด โดยมักจะกำหนดเป็น "ราว ๆ ค.ศ. 1930" แม้จะยังไม่มีการพิสูจน์ก็ตาม สำนักพิมพ์หลุยส์ เออร์เทิล (Louis Oertel) ในโกรสบวร์คเวเดิล (Großburgwedel) ปล่อยเพลงนี้ออกมาในปี 1938 เพลงนี้ได้รับความนิยมมาตั้้งแต่ก่อนเริ่มสงครามโลกครั้งที่สองแล้ว อีกทั้งยังมีพลังในการปลุกใจให้ทำงานอีกด้วย โดยหากอ้างอิงจากไมเคิล ทิลลอตสัน ที่ว่า ไม่มีเพลงมาร์ชสมัยสงครามโลกครั้งที่สองเพลงใดเลยที่มีความนิยมเทียบเท่าเอรีคา มีการเล่นเพลงนี้เฉพาะในงานทางการเมืองขนาดใหญ่เท่านั้น

## เพลง
เพลงนี้เริ่มด้วยท่อน "Auf der Heide blüht ein kleines Blümelein" (ณ ทุ่งหญ้า มีดอกไม้น้อยเบ่งบานอยู่) การใช้ดอกไม้ (เอรีคา) เป็นแก่นเรื่อง ก็เปรียบเสมือนชื่อคนรักของทหาร เมื่อร้องจบบรรทัดหนึ่ง รวมถึงเมื่อร้องชื่อ "เอรีคา" จบ จะมีจังหวะหยุด 3 จังหวะ โดยจังหวะนี้จะใช้กลองทิมปานีหรือการกระทืบเท้า (เวลาทหารเดินสวนสนาม) แทนจังหวะนั้น

## เนื้อเพลงและเนื้อเพลงแปล

## อ้างอิง

## ดูเพิ่มเติม
*"Erika", lyrics and recordings, ingeb.org

หมวดหมู่:เพลงพื้นเมืองและเพลงโฟล์กเยอรมัน
หมวดหมู่:เพลงมาร์ชทหารเยอรมัน
หมวดหมู่:เพลงปลุกใจเยอรมัน
หมวดหมู่:เพลงที่ประพันธ์ทำนองโดยแฮมส์ นีล
หมวดหมู่:เพลงเกี่ยวกับกองทัพ
หมวดหมู่:เพลงเกี่ยวกับดอกไม้
หมวดหมู่:เพลงในคริสต์ทศวรรษที่ 1930
ถูปวงศ์

**ถูปวงศ์** เป็นคัมภีร์พุทธศาสนาว่าด้วยตำนานการสร้างพระสถูปเจดีย์ทั้งในอินเดียและลังกา เป็นตำนานเมืองและศาสนสถานเชื่อมโยงเรื่องราวเข้ากับพุทธประวัติ คัมภีร์รจนาโดยพระวาจิสสรเถระ พระเถระชาวลังกา ในยุคประมาณ พ.ศ. 1775–1779 ในสมัยของพระเจ้าวิชัยพาหุที่ 3 ประเทศศรีลังกา โดยท่านได้รับการอาราธนาให้รจนาจากพระเถระชาวศรีลังกาในสมัยนั้น คือ พระสุมังคลเถระ พระพุทธมิตตเถระ พระมหากัสสปะเถระพระธรรมกิตติเถระ และพระวาณิชภาณุ ท่านได้อาศัยคัมภีร์อธิบายวินัยฉบับโบราณที่เขียนด้วยภาษาสิงหล รวมถึงอรรถกถาสมันตปาสาทิกา และฎีกาสารัตถทีปนีเป็นต้นแบบ

ในประเทศไทยมีต้นฉบับคัมภีร์ถูปวงศ์เป็นฉบับใบลาน อักษรขอม ภาษาบาลี อยู่ในหอสมุดแห่งชาติ 2 ฉบับ คือฉบับสังเขปและฉบับพิสดาร ฉบับสังเขปพบเพียง 2 ผูก คือผูกที่ 1 และผูกที่ 2 ไม่จบความ ส่วนฉบับพิสดารมี 5 ผูก จบบริบูรณ์ ฉบับหลังนี้กรมศิลปากรอนุญาตให้พิมพ์เป็นหนังสืออนุสรณ์ในงานพระราชทานเพลิงศพนางอนุ ทองไข่มุกต์ เมื่อ พ.ศ. 2511

## อ้างอิง

หมวดหมู่:วรรณกรรมศาสนาพุทธ
หมวดหมู่:ศาสนาพุทธในประเทศศรีลังกา
หมวดหมู่:เจดีย์
แม่น้ำหมิ่น

[thumb|แม่น้ำหมิ่นที่นคร[หนานผิง (南平) สะพานทางรถไฟข้ามแม่น้ำหมิ่น (闽江铁路大桥) ทางด้านหลัง]]
thumb|สะพานข้ามแม่น้ำหมิ่น ที่หนานผิง

**แม่น้ำหมิ่น** (, *หมิ่นเจียง*; หมิ่นตะวันออก: *Mìng-gĕ̤ng*, *มิ้งเงิ้ง*) เป็นแม่น้ำที่ไหลผ่านในมณฑลฝูเจี้ยน สาธารณรัฐประชาชนจีน มีความยาว 541 กิโลเมตร และเป็นแม่น้ำที่เป็นช่องทางการคมนาคมทางน้ำที่สำคัญและมีพื้นที่ลุ่มน้ำที่ใหญ่ที่สุดในฝูเจี้ยน ซึ่งครอบคลุมพื้นที่ส่วนใหญ่ของมณฑลฝูเจี้ยนตอนเหนือและตอนกลาง รวมทั้งฝูโจวเมืองหลวงของมณฑลที่ตั้งอยู่บนตอนล่างของแม่น้ำหมิ่น มีศูนย์กลางประวัติศาสตร์อยู่ทางตอนเหนือของแม่น้ำและส่วนต่อชายฝั่งทะเลจีนตะวันออก ซึ่งมีท่าเรือที่สำคัญมาแต่ในอดีต

## ภูมิศาสตร์
ต้นน้ำของแม่น้ำหมิ่นเกิดที่บริเวณทิวเขาอู่อี๋ ซึ่งเป็นสันปันน้ำระหว่างมณฑลฝูเจี้ยนและมณฑลเจียงซี ไหลผ่านมณฑลฝูเจี้ยนเป็นระยะทางกว่า 541 กิโลเมตร และมีพื้นที่ลุ่มน้ำ 60,992 ตารางกิโลเมตร ความลาดชันเฉลี่ย 0.5 ต่อล้าน

ปริมาณน้ำประมาณร้อยละ 70 ได้รับจากแม่น้ำสาขาหลัก 3 สาย ได้แก่ แม่น้ำเจี้ยน (建溪; *เจี้ยนซี*) , แม่น้ำฟู่ถุน (富屯溪; *ฟู่ถุนซี*) และ แม่น้ำชา (沙溪; *ชาซี*) แต่เนื่องด้วยภูมิศาสตร์ของฝูเจี้ยนที่เป็นหุบเขา มีแอ่งกระทะในบริเวณตอนเหนือของมณฑลในเขตนครหนานผิง ทำให้เป็นพื้นที่ลุ่มแม่น้ำเจี้ยนที่เป็นพื้นที่ลุ่มน้ำสาขาของพื้นที่ลุ่มแม่น้ำหมิ่นมีขนาดใหญ่และประกอบด้วยแควสาขามากมาย ขนาดพื้นที่ลุ่มแม่น้ำเจี้ยนจึงมีสัดส่วนถึงร้อยละ 91 ของพื้นที่ลุ่มแม่น้ำหมิ่นทั้งหมด 

เช่นเดียวกับแม่น้ำส่วนใหญ่สายอื่นของฝูเจี้ยน แม่น้ำหมิ่นไหลจากทางตะวันตกเฉียงเหนือของมณฑล สู่ทางตะวันออกเฉียงใต้ลอดทางช่องเขาต่าง ๆ ซึ่งมีปริมาณน้ำที่ระบายออกสู่ทะเลปีละ 57.4 พันล้านลูกบาศก์เมตร คิดเป็นเกือบครึ่งหนึ่งของการระบายน้ำทั้งหมดของมณฑลฝูเจี้ยน ซึ่งทำให้มีความสำคัญในระบบการขนส่งทางน้ำของมณฑล อย่างไรก็ตามสำหรับเรือขนาดใหญ่ไม่สามารถใช้แม่น้ำสายนี้เดินเรือได้ในระยะไกลเข้าสู่พื้นที่ภายใน

การตรวจวัดปริมาณการไหลระบายของน้ำ ที่อำเภอหมิ่นโฮ่ว นครฝูโจว วัดได้ 1,750 ลูกบาศก์เมตรต่อวินาทีโดยเฉลี่ยต่อปี และจนถึงปัจจุบันสถิติการไหลระบายของน้ำสูงสุดที่เคยวัดได้ในค.ศ.1937 ที่ 2670 ลูกบาศก์เมตรต่อวินาที และสถิติต่ำสุดที่ 850 ลูกบาศก์เมตรต่อวินาทีในค.ศ.1971 โดยน้ำสามในสี่จะระบายออกไปในช่วงฤดูใบไม้ผลิและฤดูร้อน เฉพาะในเดือนมิถุนายนมีปริมาณการไหลระบายถึงร้อยละ 22.6 ของปริมาณการไหลประจำปีทั้งหมด และในเดือนมกราคมมีเพียงร้อยละ 2.8

## แควสาขา
* แม่น้ำชา (沙溪) 
* แม่น้ำฟู่ถุน (富屯溪) 
* แม่น้ำฉงหยาง (崇阳溪) 
* แม่น้ำเจี้ยน (建溪) 
* แม่น้ำซง (松溪) 
* แม่น้ำหนานผู่ (南浦溪) 
* แม่น้ำโหยว (尤溪) 
* แม่น้ำต้าจาง (大樟溪)

## พื้นที่ชุ่มน้ำ
เขตอนุรักษ์พื้นที่ชุ่มน้ำปากแม่น้ำหมิ่น เป็นพื้นที่ชุ่มน้ำและพื้นที่นกอพยพหลายชนิดที่รวมตัวอย่างหนาแน่นและเป็นที่อาศัยของนกน้ำหลากสายพันธุ์ เช่น นกยาง นกช้อนหน้าดำ นกอีเสือ และสัตว์น้ำมากมาย ได้แก่ ปลาตีน ปูก้ามดาบ ครอบคลุมพื้นที่มากกว่า 12,500 ไร่ ได้รับการจัดเป็นเขตอนุรักษ์ธรรมชาติระดับชาติโดยคณะรัฐมนตรีจีนในปี 2546

เขตอนุรักษ์นี้ตั้งอยู่บนเส้นทางระหว่างตอนเหนือของภูมิภาคเอเชียตะวันออกและออสเตรเลีย และเป็นจุดแวะพักของนกน้ำอพยพมากกว่า 50,000 ตัวในแต่ละปี

## อ้างอิง

หมิ่น
หมวดหมู่:มณฑลฝูเจี้ยน
มิสอินเตอร์คอนติเนนตัล 2022

**มิสอินเตอร์คอนติเนนตัล 2022** () เป็นการจัดประกวด มิสอินเตอร์คอนติเนนตัล ครั้งที่ 50 โดย ซินเดอเรลลา เฟย์ เอลโล โอเบญญิตา มิสอินเตอร์คอนติเนนตัล 2021 ชาวฟิลิปปินส์ จะสวมมงกุฎให้กับมิสอินเตอร์คอนติเนนตัลคนใหม่

## ผลการประกวด

### ตำแหน่ง

* **§** - ผู้ได้รับรางวัล **Power of Beauty Award**

### คอนติเนนทอลควีนส์

## รางวัลพิเศษ

## ผู้เข้าประกวด
ผู้สมัครทั้งหมด 71 คนจะแข่งขันกันเพื่อชิงตำแหน่ง มิสอินเตอร์คอนติเนนตัล.

## หมายเหตุ

### เข้าร่วมครั้งแรก

* ***'
* ***'
* ***'
* ***'
* ***'

=== กลับมาเข้าร่วม ===
เข้าร่วมการประกวดครั้งล่าสุดในปี ค.ศ. 2014:

* ***'

เข้าร่วมการประกวดครั้งล่าสุดในปี ค.ศ. 2015:

* ***'

เข้าร่วมการประกวดครั้งล่าสุดในปี ค.ศ. 2016:

* ***'

เข้าร่วมการประกวดครั้งล่าสุดในปี ค.ศ. 2017:

* ***'
* ***'
* ***'

เข้าร่วมการประกวดครั้งล่าสุดในปี ค.ศ. 2018:

* ***'
* ***'

เข้าร่วมการประกวดครั้งล่าสุดในปี ค.ศ. 2019:

* ***'
* ***'
* ***'
* ***'
* ***'
* ***'
* ***'

### เปลี่ยนตัว
****' - Fiona Tenuta Vanerio ถูกแทนที่โดย Daiana Stefani Pereyra.
****' - Susanne Seel Hessen ถูกแทนที่โดย Tatjana Genrich.
****' - Jenna Hyttinen ถูกแทนที่โดย Roosa Alexandra Kaarina Tuominen.
****' - Priscilla Akpene Tetteh ถูกแทนที่โดย Rebecca Otcherewaa Ohene.
****' - Fulya Göktepe ถูกแทนที่โดย Şilan Torun.

=== ถอนตัว ===

* ***'
* ****

## อ้างอิง

## แหล่งข้อมูลอื่น

* เว็บไซต์หลักอย่างเป็นทางการ

หมวดหมู่:การประกวดนางงาม
ซาบ 340 AEW&C

**ซาบ 340 AEW&C** (Saab 340 AEW&C) คือเครื่องบินเตือนภัยล่วงหน้าและควบคุมทางอากาศ ของประเทศสวีเดน เป็นรุ่นย่อยของ ซาบ 340 ได้รับการกำหนดนามเรียกขานโดยกองทัพอากาศสวีเดนว่า S 100B Argus

## เรดาร์
เมื่อเปรียบเทียบกับเรดาร์ระบบเตือนภัยและควบคุมทางอากาศทรงกลมแบบดั้งเดิมบนเครื่องบิน เช่น E-3 เซนทรี นับว่า Saab 340 มีเรดาร์แบบ PS-890 AESA ซึ่งใช้การกวาดคลื่นด้วยระบบอิเล็กทรอนิกส์ จึงทำให้ไม่มีชิ้นส่วนที่หมุนเคลื่อนไหว เรียกระบบนี้ว่า Erieye ซึ่งให้แรงต้านอากาศที่ต่ำกว่า แต่มีบริเวณอับสัญญาณทางด้านหน้าและด้านหลังของเครื่องบิน โดยมีพื้นที่การสแกนเป็นมุม 120 องศาที่ด้านข้างทั้งสองด้านของลำตัวเครื่อง เรดาร์ที่ติดตั้งสามารถติดตามเรือ เครื่องบิน และมิสไซล์ได้ไกลถึง 300–400 กิโลเมตร ในขณะที่อยู่ที่ระดับความสูง 20,000 ฟุต

## การใช้งาน
เครื่องเอส 100บี อาร์กุส จำนวน 6 ลำถูกผลิตขึ้นสำหรับกองทัพอากาศสวีเดน โดยสี่ลำได้รับการติดตั้งเรดาร์เตือนภัยล่วงหน้า Erieye (AESA) แบบถาวร และอีกสองลำสามารถถอดประกอบได้สำหรับภารกิจขนส่งในช่วงเวลาสงบ

เครื่องสองลำที่ไม่ได้ติดตั้งเรดาร์ถาวรถูกยืมโดยประเทศกรีซก่อนการส่งมอบระบบเรดาร์ Erieye EMB-145 ซึ่งเริ่มดำเนินการในปี 2003

ในปี 2006 ซาบได้รับสัญญาในการปรับปรุงเครื่องบิน S 100B ของกองทัพอากาศสวีเดนจำนวน 2 ลำสำหรับภารกิจเฝ้าระวังและนำไปใช้ในปฏิบัติการระหว่างประเทศ เครื่องซาบ 340 AEW-300 ที่ปรับปรุงแล้วได้เข้าประจำการในปี 2009

### กองทัพอากาศไทย
กองทัพอากาศไทยสนใจระบบเตือนภัยล่วงหน้าและควบคุมทางอากาศตั้งแต่ช่วงต้นทศวรรษ 2000 พื่อเสริมสร้างศักยภาพด้านการเฝ้าระวังน่านฟ้าและการควบคุมการรบทางอากาศ หลังจากพิจารณาทางเลือกต่าง ๆ ไทยสนใจแพลตฟอร์ม Saab 340 AEW ของสวีเดน เนื่องจากมีขนาดกะทัดรัด ค่าดำเนินการต่ำ และสามารถบูรณาการเข้ากับโครงการจัดหาเครื่องบินขับไล่ JAS 39 กริพเพน

ในเดือนพฤศจิกายน 2007 รัฐบาลไทยได้ประกาศความจำนงที่จะจัดหา Saab 340 AEW (หรือ S 100B Argus) มือสองจำนวน 2 ลำ จากกองทัพอากาศสวีเดน เพื่อเข้ามาเสริมกำลังนอกเหนือจากเครื่องบินฝึกและขับไล่ใหม่ที่อยู่ในสัญญาเดียวกัน การส่งมอบเกิดขึ้นในปี 2010 และ 2012 โดย Saab 340 AEW ของไทยได้รับการติดตั้งเรดาร์ Erieye ซึ่งสามารถตรวจจับเป้าหมายทางอากาศในระยะไกลกว่า 300 กิโลเมตร ครอบคลุมมุมกว้าง และสามารถทำหน้าที่ควบคุมการรบ ประสานงานกับเครื่องบินขับไล่และระบบป้องกันภัยทางอากาศอื่น ๆ ได้โดยตรง 

## รุ่นย่อย
;340B AEW / S 100B Argus: (FSR-890) Erieye สำหรับกองทัพอากาศไทย
;340B AEW-200: (IS-340) Erieye
;340B AEW-300 / S 100D Argus : (ASC-890) Erieye

## ประเทศผู้ใช้งาน
thumb|right|ซาบ 340 เออีดับเบิลยู ของกองทัพอากาศไทย (บ.ค.๑)
;ปัจจุบัน
;
* กองทัพอากาศสวีเดน ประจำการ 2 ลำ (S100D / ASC890)
;
* กองทัพอากาศไทย ประจำการ 2 ลำ การส่งมอบเสร็จสมบูรณ์ในเดือนตุลาคม ค.ศ. 2012

;อดีต 
;
* กองทัพอากาศกรีซ ยืมจากกองทัพอากาศสวีเดน 2 ลำ
;
* กองทัพอากาศสหรัฐอาหรับเอมิเรตส์ ประจำการ 2 ลำ ปลดประจำการในปี ค.ศ. 2020 หลังจากเปลี่ยนแทนโดยระบบเรดาร์ GlobalEye (ติดตั้งบนเครื่องบิน บอมบาร์ดิเอร์ 6000)

### ซาบ 2000 เออีดับเบิลยู&ซี
thumb|right|ซาบ 2000 เออีดับเบิลยู&ซี ของกองทัพอากาศปากีสถาน
ในเดือนธันวาคม ค.ศ. 1988 ซาบได้ริเริ่มการพัฒนารุ่นลำตัวยาวของ ซาบ 340 โดยให้ชื่อรุ่นว่า **[[ซาบ 2000]]**
;
* กองทัพอากาศปากีสถาน ประจำการ 7 ลำ
; 
* กองทัพอากาศซาอุดีอาระเบีย ประจำการ 2 ลำ

## ข้อมูลจำเพาะ (ซาบ 340 เออีดับเบิลยู&ซี)

## ดูเพิ่ม

* 
* 
* 
* 

## อ้างอิง

### บรรณานุกรม
* 

## แหล่งข้อมูลอื่น

หมวดหมู่:เครื่องบินเตือนภัยล่วงหน้า
หมวดหมู่:เครื่องบินซ้าบ
อ้ายข่อยฮักเจ้า

***อ้ายข่อยฮักเจ้า*** (อังกฤษ: Potion of Love) เป็นละครโทรทัศน์ไทยแนวโรแมนติก-คอมเมดี ผลิตโดย บริษัท เลิฟดราม่า จำกัด บทประพันธ์โดย พิมพ์ชนก บทโทรทัศน์โดย พลพล พงษ์แพทย์, ปุณณพัฒน์ กำกับการแสดงโดย ชัยยุทธ ชูศักดิ์ไพบูลย์ นำแสดงโดย ขุนณรงค์ ประเทศรัตน์, ภาณุวัฒน์ เปรมมณีนันท์, อิษยา ฮอสุวรรณ, ธัญญภัสร์ ภัทรธีรชัยเจริญ ออกอากาศวันจันทร์ - วันศุกร์ เวลา 19.00 - 20.05 น. ทางช่อง 3 เอชดี

## นักแสดง

## แหล่งข้อมูลอื่น
* 

หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์โดยเลิฟดราม่า
แมตทิว ฮอปปี

**แมตทิว ทิโมที ฮอปปี** (; เกิด 13 มีนาคม ค.ศ. 2001) เป็นนักฟุตบอลชาวอเมริกัน ปัจจุบันลงเล่นในตำแหน่งกองหน้าให้แก่มิดเดิลส์เบรอ สโมสรในอีเอฟแอลแชมเปียนชิป และทีมชาติสหรัฐ

## สโมสรอาชีพ

### สโมสรเยาวชน และชัลเคอ 04
ฮอพเพ เข้าร่วมทีมเยาวชนของแอลเอ กาลัคซี ก่อนที่จะถูกปล่อยตัวออกจากทีมในปีถัดมา ก่อนย้ายเข้าสู่สถาบันฟุตลอลของบาร์เซโลนา ที่ตั้งอยู่ในท้องถิ่นแอริโซนา เขาย้ายร่วมทีมชัลเคอ 04 ในเดือนมิถุนายน ค.ศ. 2019

## ระดับทีมชาติ
ฮอปปี ได้รับเลือกให้ติดทีมชาติสหรัฐ เพื่อแข่งขันเกมกระชับมิตรกับสวิตเซอร์แลนด์ ในวันที่ 20 พฤษภาคม ค.ศ. 2021 เขาเป็นส่วนหนึ่งของรายชื่อทีมที่แข่งขันในคอนคาแคฟโกลด์คัพ 2021 ฮอปปี ได้ลงเล่นกับทีมชาตินัดแรก เมื่อได้ลงเล่นเป็นตัวจริงในรอบแบ่งกลุ่มนัดที่สอง พบกับมาร์ตีนีก ในวันที่ 25 กรกฎาคม เขาทำประตูแรกให้กับทีมชาติได้ในรอบก่อนรองชนะเลิศ ช่วยให้สหรัฐเอาชนะจาเมกา 1–0 ที่เอทีแอนด์ทีสเตเดียม เขายังได้ลงเล่นเป็นตัวจริงในรอบชิงชนะเลิศ ที่สหรัฐจะเอาชนะเม็กซิโก 1–0 ก่อนที่จะถูกเปลี่ยนตัวออกในนาทีที่ 120+1 ช่วยให้พวกเขาคว้าแชมป์คอนคาแคฟโกลด์คัพเป็นสมัยที่ 7
## สโมสรอาชีพ

### สโมสร

### ทีมชาติ

:*ผล และคะแนนของสหรัฐจะขึ้นต้นกาอน คอลัมน์ "คะแนน" หมายถึงผลคะแแนนหลังฮอปปีทำประตูได้*

## อ้างอิง

## แหล่งข้อมูลอื่น
* 
* 
*แมททิว ฮอปปี  ที่สถาบันพัฒนาฟุตบอลสหรัฐ

หมวดหมู่:บุคคลที่เกิดในปี พ.ศ. 2544
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอเมริกัน
หมวดหมู่:นักฟุตบอลชายทีมชาติสหรัฐ
หมวดหมู่:กองหน้าฟุตบอล
หมวดหมู่:ผู้เล่นแอลเอ แกลักซี
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นเอร์เรเซเด มายอร์กา
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นในบุนเดิสลีกา
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในลาลิกา
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในอีเอฟแอลแชมเปียนชิป
ไลฟ์ลีก

**ไลฟ์ลีก** () เป็นเว็บไซต์แบ่งปันวิดีโอสัญชาติอังกฤษที่มีสำนักงานใหญ่อยู่ที่ลอนดอน จัดตั้งขึ้นในวันที่ 31 ตุลาคม ค.ศ. 2006 จากทีมที่เป็นเบื้องหลังช็อกไซต์ Ogrish.com ที่ปิดตัวในวันเดียวกัน ไลฟ์ลีกมีวัตถุประสงค์เพื่อถ่ายทอดภาพจริงในด้านการเมือง สงคราม และเหตุการณ์ในพื้นที่อื่น ๆ ของโลกอย่างเสรี และเพื่อส่งเสริมและอุปถัมภ์วัฒนธรรมวารสารศาสตร์พลเมือง

เว็บไซต์นี้ปิดตัวลงในวันที่ 5 พฤษภาคม ค.ศ. 2021 ลิงก์ URL ของเว็บไซต์นี้ เปลี่ยนทางไปที่ ItemFix เว็บไซต์แบ่งปันวิดีโออีกแห่ง

## อ้างอิง

## แหล่งข้อมูลอื่น

*
* 

หมวดหมู่:เว็บไซต์ข่าวอังกฤษ
หมวดหมู่:วารสารพลเมือง
หมวดหมู่:เว็บไซต์ที่ยกเลิกใช้งาน
หมวดหมู่:อดีตบริษัทที่มีฐานในลอนดอน
ชาร์เลอมาญ (รัฐเกแบ็ก)

**ชาร์เลอมาญ** (, ) คือย่านชานเมืองแห่งหนึ่งของมอนทรีออล รัฐเกแบ็ก ประเทศแคนาดา ตั้งอยู่บนฝั่งเหนือของรีเวียร์เดแพรรี ห่างจากย่านกลางเมืองมอนทรีออลไปทางตะวันออกเฉียงเหนือ  ใน ค.ศ. 2021 ย่านชานเมืองนี้มีประชากร 6,302 คน

ย่านนี้เป็นบ้านเกิดของเซลีน ดิออน สภาเมืองตั้งชื่อถนนหลักสายหนึ่งตามชื่อเธอ โดยที่คณะกรรมการชื่อภูมิศาสตร์ของรัฐเกแบ็กไม่รับรอง

## ประชากร

## อ้างอิง
วัดป่ามะม่วง

**วัดป่ามะม่วง** อาจหมายถึง
* วัดป่ามะม่วง อำเภอกงไกรลาศ จังหวัดสุโขทัย
* วัดป่ามะม่วง อำเภอสวรรคโลก จังหวัดสุโขทัย
* วัดป่ามะม่วง อำเภอเมืองสุโขทัย จังหวัดสุโขทัย

ป่ามะม่วง
วัดป่ามะม่วง (อำเภอเมืองสุโขทัย)

**วัดป่ามะม่วง** เป็นโบราณสถานร้างตั้งอยู่ที่ถนนทางหลวง 12 ตำบลเมืองเก่า อำเภอเมืองสุโขทัย จังหวัดสุโขทัย ตั้งอยู่ภายนอกอุทยานประวัติศาสตร์สุโขทัย ใกล้กับเทวาลัยมหาเกษตรและวัดตึก

วัดป่ามะม่วง ปรากฏชื่ออยู่ในศิลาจารึกหลักที่ 6 (จารึกวัดป่ามะม่วง) ที่ค้นพบในวัดแห่งนี้ โดยกล่าวถึงพระมหาธรรมราชาลิไทเสด็จออกจากเมืองศรีสัชนาลัย เพื่อปราบจลาจลในเมืองสุโขทัย และได้ปราบดาภิเษกขึ้นเป็นพระมหากษัตริย์ ต่อมาได้ทรงนิมนต์พระมหาสามีสังฆราชจากเมืองพัน (เมืองของมอญ) มาจำพรรษาที่วัดป่ามะม่วง และเพื่อทรงเป็นพระอุปัชฌาย์ในการทรงผนวชของพระองค์ โดยพระองค์ทรงจำพรรษา ณ วัดแห่งนี้ เมื่อ พ.ศ. 1904

สิ่งก่อสร้างประกอบด้วย อุโบสถก่ออิฐเหลือเฉพาะส่วนฐาน ภายในปรากฏฐานชุกชี ด้านซ้ายเป็นที่ตั้งของแท่นอาสนะ มีบันไดด้านหน้า หลังอุโบสถเป็นเจดีย์ประธานก่ออิฐ ตั้งบนฐานบัวคว่ำบัวหงาย มีบันไดด้านหน้าขึ้นสู่ลานประทักษิณ ยอดของเจดีย์ได้ทลายลง เจดีย์ล้อมรอบด้วยกำแพงแก้ว ด้านหลังเจดีย์ประธานมีเสาสูง ก่อด้วยศิลาแลง ซึ่งสันนิษฐานว่าเป็นเสาหงส์แบบมอญ

## อ้างอิง

ป่ามะม่วง
หมวดหมู่:โบราณสถานในจังหวัดสุโขทัย
หมวดหมู่:วัดมอญ
หมวดหมู่:อุทยานประวัติศาสตร์สุโขทัย
แผ่นดินไหวและคลื่นสึนามิในอุนเซ็ง ค.ศ. 1792

**แผ่นดินไหวและคลื่นสึนามิในอูนเซน ค.ศ. 1792** เป็นผลมาจากการปะทุของภูเขาไฟอูนเซน ในคาบสมุทรชิมาบาระ จังหวัดนางาซากิ ประเทศญี่ปุ่น ทำให้เกิดการถล่มของโดมภูเขาไฟหน้าภูเขาไฟอูนเซน ส่งผลให้เกิดเมกะสึนามิขนาดใหญ่ ทำให้มีผู้เสียชีวิตกว่า 15,000 คน  เรียกเหตุการณ์ครั้งนี้ว่า การปะทุของชิมาบาระ (島原大変肥後迷惑) (ชิมาบาระ หมายถึง ภูเขาที่อยู่ใจกลางคาบสมุทรชิมาบาระ) ซึ่งแคว้นฮิโงะ (ปัจจุบันคือจังหวัดคุมาโมโตะ) ได้รับผลกระทบจากสึนามิที่พัดข้ามทะเลอาริอาเกะไปสู่ชายฝั่งฮิโกะอย่างรุนแรง ซึ่งแคว้นฮิโงะหรือคูมาโมโตะในปัจจุบัน อยู่ห่างจากการปะทุของภูเขาไฟอูนเซน 20 กิโลเมตร (12.4 ไมล์)

## การปะทุของภูเขาไฟ
ในช่วงปลายปี ค.ศ. 1791 เกิดแผ่นดินไหวหลายครั้งที่ด้านตะวันตกของภูเขาไฟอูนเซน จากนั้นแผ่นดินไหวเริ่มเคลื่อนตัวไปทางยอดเขาฟุเง็นดาเกะ ในเดือนกุมภาพันธ์ ค.ศ. 1792 ยอดเขาฟุเง็นดาเกะ ซึ่งเป็นหนึ่งในยอดเขาของภูเขาไฟอูนเซน เริ่มเกิดการปะทุส่งผลให้เกิดการไหลของลาวาเป็นระยะเวลาประมาณ 2 เดือน ขณะที่แผ่นดินไหวก็เกิดขึ้นต่อไปและเริ่มขยับเข้าใกล้เมืองเมืองชิมาบาระมากขึ้น ในคืนวันที่ 21 พฤษภาคม ค.ศ. 1792 เกิดแผ่นดินไหวครั้งใหญ่สองครั้งก่อให้เกิดการถล่มของโดมภูเขาไฟอูนเซน การถล่มของดินและหินจำนวนมากพัดผ่านเมืองชิมาบาระลงสู่อ่าวอาริอาเกะ ทำให้เกิดสึนามิครั้งใหญ่


ไฟล์:Unzen pyroclastic and lahar deposits.jpg|ภูเขาอูนเซน (กลาง) และภูเขามายุยามะ (ขวา) แสดงความเสียหาย (ภาพถ่ายล่าสุด ไม่ใช่ภาพในปี ค.ศ. 1791)
ไฟล์:Shimabara Mayuyama.jpg|ภาพภูเขามายุยามะมองจากทะเลของเมืองชิมาบาระ


## เมกะสึนามิ
ไม่มีข้อมูลระบุว่าการถล่มของโดมภูเขาไฟนั้นเกิดจากการปะทุของภูเขาไฟหรือแผ่นดินไหว สึนามิพัดถล่ม แคว้นฮิโงะ ที่อยู่อีกฟากหนึ่งของอ่าวอาริอาเกะ ก่อนพัดกลับมาถล่มชิมาบาระอีกครั้ง จากจำนวนผู้เสียชีวิตทั้งหมดประมาณ 15,000 ราย คาดว่าประมาณ 5,000 คนเสียชีวิตจากเหตุโคมภูเขาไฟถล่ม ประมาณ 5,000 เสียชีวิตจากสึนามิข้ามอ่าวในแคว้นฮิโงะ และอีก 5,000 ราย เสียชีวิตจากสึนามิที่กลับมาโจมตีชิมาบาระ สึนามิในครั้งนี้มีความสูงถึง 100 เมตร (330 ฟุต) สามารถจำแนกสึนามินี้เป็นเมกะสึนามิขนาดเล็ก
ที่โอซากิบานะ เมืองฟุตสึ คลื่นในพื้นที่สูงขึ้นถึง 57 เมตร (187 ฟุต) เนื่องจากภูมิประเทศของก้นทะเล

## อนุสรณ์สถาน
ในเดือนกรกฎาคม ค.ศ. 1991 มีการค้นพบอนุสรณ์สถานดังต่อไปนี้:

## อ้างอิง

หมวดหมู่:สึนามิในประเทศญี่ปุ่น
หมวดหมู่:แผ่นดินไหวในภูมิภาคคีวชู
หมวดหมู่:การปะทุของภูเขาไฟ
คาธ

***คาธ*** () เป็น ละครชุดทางโทรทัศน์ของไทยที่ออกอากาศในปีพ.ศ. 2565 นำแสดงโดย คณพันธ์ ปุ้ยตระกูล (เฟิร์ส) และ ธนวัฒน์ รัตนกิจไพศาล (ข้าวตัง) ซีรีส์เรื่องนี้ดัดแปลงมาจากนวนิยายเรื่อง คาธ โดยผู้แต่ง ปราปต์

กำกับโดย ธัญญ์วาริน สุขะพิสิษฐ์ และอำนวยการสร้างโดย จีเอ็มเอ็มทีวี ร่วมกับ ออล ดิส เอ็นเตอร์ทนเมนต์ เป็นหนึ่งใน 22 โปรเจ็กต์ซีรีส์ในปี 2022 เปิดตัวครั้งแรกในงาน "GMMTV 2022 Borderless" เมื่อวันที่ 1 ธันวาคม พ.ศ. 2564 ออกอากาศทุกวันศุกร์ เวลา 20:30 น. (ตามเวลาไทย) ทางช่อง จีเอ็มเอ็ม 25 และย้อนหลังเวลา 22:30 น. (ตามเวลาไทย) ทางแอบพลิเคชันวิว เริ่มออกอากศวันที่ 12 สิงหาคม พ.ศ. 2565

## เรื่องย่อ

## นักแสดงและบทบาท

### นักแสดงหลัก
*คณพันธ์ ปุ้ยตระกูล (เฟิร์ส) รับบท อักก์
*ธนวัฒน์ รัตนกิจไพศาล (ข้าวตัง) รับบท อายัน

### นักแสดงสมทบ
*ตรัย นิ่มทวัฒน์ (นีโอ) รับบท ครรลอง
*ธณวิน ธีรโพสุการ (หลุยส์) รับบท ถั่วพู
*ชยพล จุฑามาศ (เอเจ) รับบท วสุวัฒน์
*ภวินท์ กุลการัณยวิชญ์ (ภวิน) รับบท นโม
*ภัชธร ธนวัฒน์ (พลอยภัช) รับบท อาจารย์ศนิ
*วัชรเกียรติ บุญภักดี (ใหญ่) รับบท อาจารย์ชาดก
*อินทิรา เจริญปุระ (ทราย) รับบท อาจารย์วารี
*ชวิศพงศ์ พูสมจิตสกุล (ภัค) รับบท จำนรรจ์
*วิศรุต สุวินิจจิต (ที) รับบม จำนงศ์
*ณัฐนนท์ เพรชแก้ว (เพรช) รับบท จำเนียร
### นักแสดงรับเชิญ
*ธนทัต ชัยอรรถ (แกงส้ม เดอะสตาร์) รับบท เซ้นต์
## เรตติง

### เรตติงโทรทัศน์ไทย
ในตารางด้านล่างนี้หมายถึงเรตติงที่สูงที่สุดของรายการและแสดงถึงเรตติงที่ต่ำที่สุดของรายการ

## เพลงประกอบซีรีส์

## อ้างอิง

## แหล่งข้อมูลอื่น
*คาธ บน เว็บไซต์ของจีเอ็มเอ็มทีวี
*
*คาธ ที่ วิว

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์วัยรุ่นไทย
หมวดหมู่:ละครชายรักชายไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ช่องจีเอ็มเอ็ม 25
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ที่กำกับโดย ธัญญ์วาริน สุขะพิสิษฐ์
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครโทรทัศน์ไทยในคริสต์ทศวรรษ 2020
อาหัส

**อาหัส** (;  *Akhaz*; ) ย่อจาก **เยโฮอาหัสที่ 2** (แห่งยูดาห์) ( /Yəhō’aḥaz/;  *Ya'úḫazi* [*ia-ú-ḫa-zi*]) เป็นกษัตริย์องค์ที่ 12 แห่ง ราชอาณาจักรยูดาห์ ผู้เป็นพระราชโอรสและดำรงตำแหน่งถัดจากโยธาม พระองค์ครองราชย์ตอนมีพระชนมพรรษา 20 พรรษา และดำรงตำแหน่งเป็นเวลา 16 ปี

ในหนังสือพงศ์กษัตริย์เล่มที่ 2 กล่าวถึงพระองค์เป็นกษัตริย์ผู้ชั่วร้าย (2 พงศ์กษัตริย์ 16:2)

Edwin R. Thiele สรุปว่าอาหัสเป็นอุปราชร่วมกับโยธามใน 736/735&nbsp;ปีก่อนคริสต์ศักราช และปกครองคนเดียวใน 732/731 ปีก่อนคริสต์ศักราช แล้วสิ้นสุดใน 716/715&nbsp;ปีก่อนคริสต์ศักราช William F. Albright ระบุช่วงครองราชย์เป็น 744–728&nbsp;ปีก่อนคริสต์ศักราช

พระวรสารนักบุญมัทธิวบันทึกพระนามอาหัสแห่งยูดาห์ลงในลำดับพงศ์ของพระเยซู และพระนามของพระองค์ยังปรากฏในอิสยาห์ 7 และ อิสยาห์ 14:28

## อ้างอิง

## แหล่งข้อมูลอื่น

*  
* 

หมวดหมู่:บุคคลที่เกิดในศตวรรษที่ 8 ก่อนคริสต์ศักราช
หมวดหมู่:บุคคลที่เสียชีวิตในทศวรรษที่ 710 ก่อนคริสต์ศักราช
หมวดหมู่:กษัตริย์แห่งยูดาห์
หมวดหมู่:Gilead
เกแซก

**เกแซก** () เป็นหมู่บ้านในตำบลบอเนช อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 136 คนใน 31 ครัวเรือน

## อ้างอิง
หอบูรานา

**หอบูรานา** () เป็นหออะษานขนาดใหญ่ในหุบเขาชึยทางตอนเหนือของประเทศคีร์กีซสถาน หอนี้ตั้งอยู่ห่างจากกรุงบิชเคกไปทางตะวันออกประมาณ 80 กิโลเมตร ใกล้กับเมืองตอกมอก ตัวหอ รวมทั้งป้ายหลุมศพ เชิงเทินบางส่วน และซากปราสาทกับสุสานสามแห่งเป็นสิ่งก่อสร้างที่หลงเหลือของเมืองโบราณบาลาซากุนซึ่งชาวคาราคานิดก่อตั้งขึ้นในช่วงปลายคริสต์ศตวรรษ 9 หอนี้สร้างขึ้นในคริสต์ศตวรรษที่ 11 และเป็นแม่แบบของหออะษานอื่น ๆ ในพื้นที่ ข้างในหอมีบันไดวนให้ผู้เข้าชมเดินขึ้นไปข้างบนได้ หอนี้ถือเป็นหนึ่งในโครงสร้างทางสถาปัตยกรรมที่เก่าแก่ที่สุดในเอเชียกลาง

เดิมหอนี้มีความสูง 45 เมตร (148 ฟุต) อย่างไรก็ตาม แผ่นดินไหวตลอดหลายศตวรรษได้สร้างความเสียหายต่อโครงสร้าง แผ่นดินไหวครั้งใหญ่ครั้งสุดท้ายเกิดขึ้นเมื่อคริสต์ศตวรรษที่ 15 ทำลายส่วนบนของหอ ทำให้ความสูงในปัจจุบันลดลงไปอยู่ที่ 25 เมตร (82 ฟุต) จากนั้นในคริสต์ทศวรรษ 1970 จึงมีโครงการบูรณะและซ่อมแซมฝั่งตะวันตกของหอซึ่งเสี่ยงต่อการพังทลาย

ในปัจจุบัน พื้นที่ทั้งหมด ทั้งสุสาน ฐานปราสาท และป้ายหลุมศพกลายเป็นพิพิธภัณฑ์ และมีอาคารขนาดเล็กที่เป็นจัดเก็บข้อมูลทางประวัติศาสตร์และโบราณวัตถุที่พบในเขตโบราณสถานและพื้นที่โดยรอบ

## อ้างอิง

หมวดหมู่:พิพิธภัณฑ์ในประเทศคีร์กีซสถาน
หมวดหมู่:หอในประเทศคีร์กีซสถาน
หมวดหมู่:สถาปัตยกรรมอิสลาม
หมวดหมู่:หออะษาน
หมวดหมู่:จังหวัดชึย
หมวดหมู่:สิ่งก่อสร้างในประเทศคีร์กีซสถาน
กรณีพิพาทหมู่เกาะสแปรตลี

thumb|300px|แผนที่การครองครองเหนือหมู่เกาะสแปรตลี

**กรณีพิพาทหมู่เกาะสแปรตลี** คือการอ้างสิทธิเหนือหมู่เกาะสแปรตลีในหลายรัฐเอกราชบริเวณทะเลจีนใต้ คือ ประเทศบรูไน จีน ไต้หวัน มาเลเซีย ฟิลิปปินส์และเวียดนาม

## การเผชิญหน้า
center|thumb|300px|แผนที่การครองครองหมู่เกาะสแปรตลีในทะเลจีนใต้

thumb|300px|แผนที่การอ้างสิทธิในทะเลจีนใต้
* ข้อพิพาทดินแดนในทะเลจีนใต้
* การบุกครองเกาะเซาท์เวสต์เคย์ (ค.ศ. 1975)
* การปะทะกันที่แนวปะการังจอห์นสันใต้ (14 มีนาคม ค.ศ. 1988)
* ความขัดแย้งเกาะปะการังสการ์โบโรห์ (เริ่มตั้งแต่ 8 เมษายน ค.ศ. 2012)
* วิกฤตแท่นขุดเจาะน้ำมันจีน-เวียดนาม (ค.ศ. 2014)

## ดูเพิ่ม
* การรวมประเทศจีน
* กรณีพิพาทหมู่เกาะเซ็งกากุ / เตียวหยู / เตียวหยูไท
* กรณีพิพาทหมู่เกาะคูริล หรือ กรณีพิพาทดินแดนตอนเหนือ
* กรณีพิพาทกองหินลีย็องกูร์ / ทกโด / ทาเกชิมะ

## อ้างอิง

*
หมวดหมู่:กรณีพิพาทเรื่องอาณาเขต
หมวดหมู่:กรณีพิพาทเรื่องอาณาเขตในเอเชียตะวันออกเฉียงใต้
หมวดหมู่:อาณาเขตที่เป็นข้อพิพาทในเอเชียตะวันออกเฉียงใต้
หมวดหมู่:กรณีพิพาทเรื่องอาณาเขตจีน
หมวดหมู่:กรณีพิพาทเรื่องอาณาเขตบรูไน
หมวดหมู่:กรณีพิพาทเรื่องอาณาเขตฟิลิปปินส์
หมวดหมู่:กรณีพิพาทเรื่องอาณาเขตมาเลเซีย
หมวดหมู่:กรณีพิพาทเรื่องอาณาเขตเวียดนาม
หมวดหมู่:กรณีพิพาทเรื่องอาณาเขตสาธารณรัฐจีน
หมวดหมู่:กองเรือทะเลใต้
ความสัมพันธ์บรูไน–มาเลเซีย

ประเทศบรูไนและประเทศมาเลเซียเริ่มต้นความสัมพันธ์ทางการทูตใน ค.ศ. 1984 โดยบรูไนมีสำนักงานข้าหลวงใหญ่ที่ปูตราจายาและกงสุลในโกตากีนาบาลูกับกูจิง ส่วนมาเลเซียมีสำนักงานข้าหลวงใหญ่ที่บันดาร์เซอรีเบอกาวัน ทั้งสองประเทศเป็นสมาชิกเต็มตัวของอาเซียนกับเครือจักรภพแห่งประชาชาติ และมีชายแดนบนพื้นดินในเกาะบอร์เนียว

## เทียบประเทศ

## ประวัติ
ความสัมพันธ์ระหว่างสองประเทศนี้จัดตั้งขึ้นตั้งแต่เดือนมกราคม ค.ศ. 1984

## ความเชื่อมโยงทางวัฒนธรรม
บรูไนและมาเลเซียมีความคล้ายคลึงทางวัฒนธรรม โดยเฉพาะในมาเลเซียตะวันออกที่เคยเป็นส่วนหนึ่งของจักรวรรดิบรูไน ใน ค.ศ. 2011 มีชาวบรูไนประมาณ 61,470 คนเดินทางเยี่ยมชมมาเลเซีย ส่วนบรูไนรับนักท่องเที่ยวจากมาเลเซีย 1,238,871 คนใน ค.ศ. 2013

## การเดินทาง
รัฐซาราวักและรัฐซาบะฮ์ในมาเลเซียตะวันออกเชื่อมกับบรูไนที่ทางหลวงแพนบอร์เนียวในบริเวณสะพานมิตรภาพบรูไน–มาเลเซีย

## ข้อพิพาท
ก่อน ค.ศ. 2009 ชายแดนบนพื้นดินของมาเลเซียกับรูไนในบริเวณลิมบังอยู่ในเขตพิพาท ทั้งบรูไนและมาเลเซียยอมรับที่จะหยุดการสำรวจน้ำมันและก๊าซในดินแดนพิพาทจนกว่าจะมีการเจรจาข้อตกลงใน ค.ศ. 2003  ดูเหมือนว่ามีทางแก้ปัญหาระหว่างรัฐบาลทั้งสองได้สำเร็จในเดือนมีนาคม ค.ศ. 2009 โดยสื่อของมาเลเซียรายงานว่าบรูไนถอนการอ้างสิทธิ์ในลิมบังทั้งหมด ทำให้บริเวณนี้กลายเป็นดินแดนของมาเลเซีย อย่างไรก็ตาม บรูไนปฏิเสธรายงานข่าวของมาเลเซียทันที โดยระบุว่าในช่วงการเจรจาแลกเปลี่ยนหนังสือฯ ยังไม่มีการอภิปรายปัญหาลิมบัง 

## ดูเพิ่ม
* ชาวบรูไนเชื้อสายมลายู
* ชายแดนบรูไน–มาเลเซีย

## อ้างอิง


บรูไน 
มาเลเซีย
มาเลเซีย
บรูไน
คลองอุดมชลจร

**คลองอุดมชลจร** เป็นคลองขุดที่แยกจากคลองนครเนื่องเขตไปออกคลองประเวศบุรีรมย์ อยู่ในท้องที่ตำบลศาลาแดง อำเภอบางน้ำเปรี้ยว และตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา

แต่เดิมคลองนี้เรียกว่า **คลองเดโช** เนื่องจากพระยาสีหราชเดโช (โต บุนนาค) ขอพระราชทานพระบรมราชานุญาตขุดคลองอุดมชลจรในเดือนมิถุนายน พ.ศ. 2431–2433 โดยอ้างความจำเป็นว่าราษฎรในกรุงเทพและแขวงนครเขื่อนขันธ์จนถึงฉะเชิงเทราต้องการที่นา พระยาสีหราชเดโช (โต บุนนาค) เห็นว่าหลวงแพ่งพาณิชย์มาจับจองที่นาได้หลังขุดคลองหลวงแพ่ง ตนเองจึงเข้ามาขุดคลองบ้าง โดยได้ขุดแยกจากคลองนครเนื่องเขตรฝั่งใต้ในอำเภอบางน้ำเปรี้ยว ไปออกคลองประเวศบุรีรมย์ฝั่งเหนือในอำเภอเมืองฉะเชิงเทรา มีความยาว 380 เส้น (15.2 กิโลเมตร) กว้าง 4 วา ลึก 4 ศอก ยืนสูงขึ้นไปฝั่งละ 33 เส้น เป็นที่นา 20,625 ไร่ แต่เมื่อขุดเสร็จเนื้อที่ไม่พอกับราษฎรที่ได้แจ้งลงทะเบียนไว้ จึงขอขุดคลองเพิ่มสองคลองโดยแยกจากคลองหลักทะลุถึงคลองหลวงแพ่ง แล้วเสร็จเมื่อ พ.ศ. 2433

หลังจากการขุดคลองแล้วเสร็จ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานยกเงินค่านาให้แก่ราษฎรที่ทำการหักร้างถางพงและจับจองที่ดินทั้งสองฝั่งคลองเป็นเวลา 3 ปี คลองทั้งสามคลองที่ขุดใช้แรงงานชาวจีนจำนวน 215 คน 

## อ้างอิง

อุดมชลจร
อุดมชลจร
คลองพระยาสมุทร

**คลองพระยาสมุทร** (หรือเรียกว่า **คลองนิยมยาตรา** โดยเฉพาะช่วงกลางคลองและปลายคลอง) เป็นคลองแยกจากคลองประเวศบุรีรมย์ไปบรรจบคลองฉะบังและคลองต้นโพธิ์ มีความยาว 7.2 กิโลเมตร ระยะทางส่วนใหญ่ของคลองเป็นเส้นแบ่งเขตการปกครองระหว่างอำเภอบางบ่อ จังหวัดสมุทรปราการ กับอำเภอบ้านโพธิ์และอำเภอบางปะกง จังหวัดฉะเชิงเทรา

ในสมัยพระบาทสมเด็จพระจุลจอมเกล้าเจ้าอยู่หัว เมื่อราว พ.ศ. 2430–2435 พระยาสมุทบุรานุรักษ์ (สิน) ผู้ว่าราชการเมืองสมุทปราการและเมืองฉะเชิงเทรา ได้เป็นแม่กองดำเนินการขุดคลองนี้ขึ้นโดยขอแรงประชาชนทั่วไปมาช่วยขุดและใช้เวลาขุดนานถึง 3 ปี เมื่อแล้วเสร็จจึงชักชวนประชาชนจากบ้านบางพระ อำเภอเมืองฉะเชิงเทรา และชาวมอญจากบ้านบางเหี้ย บางเพรียง และคลองด่านที่ต้องการหาที่ทำการเกษตรแหล่งใหม่ที่มีแหล่งน้ำอุดมสมบูรณ์เข้ามาตั้งหลักปักฐาน

บริเวณริมคลองพระยาสมุทรแต่เดิมมีชาวมอญอาศัยอยู่กันมาก มีวัดมอญคือ วัดพิมพาวาส (เหนือ) และวัดพิมพาวาส (ใต้)

## อ้างอิง

พระยาสมุทร
หมวดหมู่:อำเภอบ้านโพธิ์
พระยาสมุทร
กปาลิกะ

**กปาลิกะ**เป็นอดีตธรรมเนียมตันตระแต่ไม่ตามปุราณะของลัทธิไศวะ ที่มีต้นกำเนิดในอินเดียยุคกลางระหว่างศตวรรษที่ 7-8 คำนี้มาจากคำสันสกฤต *[[Kapala|กปาละ]]* ตรงกับคำว่า *กบาล* แปลว่า "กะโหลก" ดังนั้น *กปาลิกะ* แปลว่า "ผู้ถือกะโหลก"

กปาลิกะหมายถึงนักพรตลัทธิย่อยของลัทธิไศวะที่ซึ่งโดยธรรมเนียมแล้วเป็นผู้ถือตรีศูลที่มีกะโหลกปักอยู่ข้างบน (ขัฏวางคะ) และใช้กะโหลกมนุษย์เป็นบาตรขอทาน บูชาพระไภรวะ ซึ่งเป็นปางดุร้ายของพระศิวะ ผ่านการเลียนแบบพฤติกรรมและลักษณะของพระไภรวะในฐานะการปฏิบัติบูชา ใช้เถ้าถ่านจากที่เผาศพป้ายตามร่างกาย, ไว้ผมยาวและพันกันยุ่ง รวมถึงมีส่วนในพิธีกรรมที่ไม่เป็นที่ยอมรับของสังคม เช่น มีเพศสสัมพันธ์กับสตรีในวรรณะล่าง, บูชายัญมนุษย์, ทานทั้งเนื้อสัตว์และสุรา และถวายบูชาด้วยน้ำกาม

## อ้างอิง

หมวดหมู่:ลัทธิไศวะ
อโฆรี

**อโฆรี** (จากสันสกฤต  **; ) เป็นนักพรตสาธุสำนักหนึ่งของลัทธิไศวะที่มีปฏิบัติมากในพื้นที่รัฐอุตตรประเทศ ประเทศอินเดีย ถือเป็นสายเดียวของกปาลิกะที่ยังคงหลงเหลือถึงปัจจุบัน เช่นเดียวกับนักพรตสายกปาลิกะ อโฆรีประกอบพิธีกับศพ, มักอาศัยตามป่าช้า, ป้ายเถ้าจากการเผาศพตามร่างกาย และใช้กระดูกจากศพมนุษย์มาทำเป็น *[[กปาละ]]* (บาตรกะโหลกมนุษย์) และเครื่องประดับ โดยมากอโฆรีมักเป็นเพศชาย แต่ในภูมิภาคเบงกอล สตรีสามารถเป็นอโฆรีได้ โดยใช้ชีวิตบริเวณฌาปนสถาน หากแต่ต้องสวมใส่เครื่องนุ่งห่มกันอุจาด

นักพรตสายอโฆรีนับถือบูชาพระศิวะ ปางพระไภรวะ และเชื่อในการหลุดพ้นจากสังสารวัฏ ("โมกษะ") นอกจากจะบริโภคซากศพอย่างไม่รังเกียจแล้ว อโฆรีบางส่วนนิยมสมสู่กับซากศพของสตรี มีพิธีกรรมสมสู่กับหญิงนครโสเภณี แต่จะไม่ร่วมสังวาสกับบุรุษเพศด้วยกัน

## อ้างอิง

หมวดหมู่:ลัทธิไศวะ